मैकेफ़ी ने भारत में इंटरनेट पर क्रिकेट जगत से जुड़ी शख़्सियतों पर एक शोध किया जिसमें पता लगाने की कोशिश की गई कि किन नामों के   इंटरनेट पर खोजे जाने पर सबसे ज्यादा वायरस हमले होते है.इस सूची में पहले स्थान पर क्रिस गेल का नाम था जिसके बाद ब्रेट ली और तीसरे स्थान पर स्पॉट फिक्सिंग विवादों में फंसे भारतीय गेंदबाज़ एस श्रीसंत का नाम था.  क्रिस गेल, श्रीसंत जैसे चर्चित शख्सियतों के नाम की खबरों और चित्रों से ललचाकर यूज़र को वायरस फैलाने वाली वेबसाइटों पर बुलाया जाता है. यूज़र के कुछ भी क्लिक करते या वेबसाइट के खुलने भर से वायरस यूज़र के कंप्यूटर में प्रवेश कर जाता है.आईपीएल 6 के एक मुकाबले में   क्रिस गेल ने 30 गेंदों पर धुंआदार 100 रन बनाकर सुर्खिया बटोरी थी, जिसके बाद कई दिनों तक गेल का नाम इंटरनेट पर अलग-अलग वेबसाइटों पर प्रकाशित होता रहा.आईपीएल से ही संबंधित स्पॉट फिक्सिंग विवाद में राजस्थान रॉयल्स के खिलाड़ी   श्रीसंत गिरफ्तार किए गए थे. इस वाकये के बाद कई दिनों तक श्रीसंत का नाम चर्चा में रहा था.यूज़र्स के   कंप्यूटरों पर हमला करने के लिए साइबर अपराधी खेल प्रतियोगिताओं और कार्यक्रमों का फायदा उठाने की कोशिश करते है.बड़ी प्रतियोगिताओं के दौरान खेल प्रेमी इंटरनेट पर अपने पसंदीदा खिलाड़ियों की खबरें और तस्वीरें सर्च करते है और इसी दौरान   साइबर अपराधियों के फैलाए जाल में फंस जाते है.ये वायरस आपकी खूफ़िया जानकारियों को चुराने से लेकर आपका 



कंप्यूटर तक खराब कर सकते हैं.(क्या आपने बीबीसी हिन्दी का नया एंड्रॉएड मोबाइल ऐप देखा? डाउनलोड करने के लिए यहां 



क्लिक करें. आप ख़बरें पढ़ने और अपनी राय देने के लिए 



बीबीसी हिंदी के फेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)